Komission lausunto Euroopan unionista tehdyn sopimuksen 48 artiklan 3 kohdan ensimmäisen alakohdan nojalla Eurooppa-neuvoston päätöksestä, jossa puolletaan Espanjan hallituksen perussopimuksiin esittämien Euroopan parlamentin kokoonpanoa koskevien muutosten tarkastelemista /* KOM/2010/0189 lopull. */





[pic] | EUROOPAN KOMISSIO | Bryssel 27.4.2010 KOM(2010) 189 lopullinen KOMISSION LAUSUNTO Euroopan unionista tehdyn sopimuksen 48 artiklan 3 kohdan ensimmäisen alakohdan nojallaEurooppa-neuvoston päätöksestä, jossa puolletaan Espanjan hallituksen perussopimuksiin esittämien Euroopan parlamentin kokoonpanoa kosk evien muutosten tarkastelemista KOMISSION LAUSUNTO Euroopan unionista tehdyn sopimuksen 48 artiklan 3 kohdan ensimmäisen alakohdan nojallaEurooppa-neuvoston päätöksestä, jossa puolletaan Espanjan hallituksen perussopimuksiin esittämien Euroopan parlamentin kokoonpanoa koskevien muutosten tarkastelemista Komissio suhtautuu myönteisesti Espanjan hallituksen aloitteeseen muuttaa Lissabonin sopimuksen siirtymämääräyksistä tehtyä pöytäkirjaa N:o 36. Se on yhtä mieltä siitä, että Euroopan parlamentin kokoonpanoa koskevat siirtymämääräykset, joille Eurooppa-neuvosto on antanut poliittisen hyväksyntänsä, olisi hyväksyttävä mahdollisimman pian tarvittavien oikeudellisten menettelyjen mukaan. Komissio palauttaa mieliin, että Espanjan aloitteen tarkoituksena on panna täytäntöön Eurooppa-neuvoston pitkäaikainen poliittinen sopimus. Aloite on seurausta siitä, että kesäkuussa 2009 pidetyt Euroopan parlamentin vaalit eivät toteutuneet Lissabonin sopimuksen sääntöjen mukaisesti. Euroopan parlamentti oli jo hyväksynyt Eurooppa-neuvoston pyynnöstä 11. lokakuuta 2007 päätöslauselman[1], johon sisältyi luonnos Eurooppa-neuvoston päätökseksi parlamentin tulevasta kokoonpanosta. Päätösluonnoksessa esitettiin Euroopan parlamentin edustajien lukumäärät Euroopan unionista tehdyn sopimuksen, sellaisena kuin se on muutettuna Lissabonin sopimuksella, 14 artiklan 2 kohdan mukaisesti. Eurooppa-neuvosto antoi päätösluonnokselle poliittisen hyväksyntänsä vuoden 2007 hallitustenvälisen konferenssin[2] aikana. Luonnokseen sisältyi yksi lisämuutos esitettyihin lukumääriin (yksi lisäpaikka italialaiselle parlamentin jäsenelle)[3]. Eurooppa-neuvosto julisti 11. ja 12. joulukuuta 2008 pidetyssä kokouksessaan, että siinä tapauksessa, että Lissabonin sopimus tulisi voimaan vasta kesäkuussa 2009 pidettävien Euroopan parlamentin vaalien jälkeen, siirtymätoimenpiteet hyväksyttäisiin mahdollisimman pian Euroopan parlamentin jäsenten lukumäärän lisäämiseksi vaalikauden 2009–2014 loppuun asti vuoden 2007 hallitustenvälisen konferenssin aikana hyväksyttyjen lukumäärien mukaisesti. Julistuksessa todetaan selvästi, että Euroopan parlamentin jäsenten kokonaismäärä nousee sen vuoksi 736:sta 754:ään vaalikauden 2009–2014 loppuun asti. Siinä todetaan myös, että muutoksen olisi tultava voimaan vuonna 2010, jos mahdollista. Kesäkuun 2009 Euroopan parlamentin vaalien jälkeen Eurooppa-neuvosto palautti jälleen mieliin antamansa julistuksen 18. ja 19. kesäkuuta 2009 pidetyssä kokouksessaan ja mainitsi nimenomaisesti vuoden 2007 hallitustenvälisen konferenssin aikana hyväksytyt lukumäärät. Kokouksessa selvennettiin myös, kuinka jäsenvaltiot voisivat täyttää lisäpaikat. Tämä voi tapahtua ad hoc -vaalilla, kesäkuussa 2009 pidettyjen Euroopan parlamentin vaalien tulosten perusteella tai antamalla kansallisten parlamenttien nimittää keskuudestaan vaadittu määrä jäseniä. Lissabonin sopimuksen tultua voimaan 1 päivänä joulukuuta 2009, Espanjan hallitus teki aloitteensa, josta Eurooppa-neuvosto on nyt kuullut komissiota. Koska ehdotus heijastaa poliittista sopimusta, johon jäsenvaltiot pääsivät koskien sopimuksen voimaantuloa kesäkuun 2009 Euroopan parlamentin vaalien jälkeen, komissio suosittelee hallitustenvälisen konferenssin järjestämistä mahdollisimman pian. Konferenssissa rajoituttaisiin ainoastaan keskustelemaan Espanjan ehdotuksesta pöytäkirjaksi, jolla muutetaan siirtymämääräyksistä tehtyä pöytäkirjaa N:o 36. [1] Euroopan parlamentin päätöslauselma, annettu 11 päivänä lokakuuta 2007, Euroopan parlamentin kokoonpanosta {2007/2169(INI)}. [2] Hallitustenvälisen konferenssin päätösasiakirjaan liitetty julistus nro 5. [3] Hallitustenvälisen konferenssin päätösasiakirjaan liitetty julistus nro 4.